Çirkab (film, 2013)

Çirkab () – 2013-cü ildə irland yazıçısı İrvin Uelşin eyniadlı romanı əsasında Con S. Beyrdin rejissorluğu ilə kriminal komediya-dram janrında çəkilmiş şotland filmi. Film Şotlandiyada 27 sentyabr, İrlandiya və Britaniyada isə 4 oktyabr 2013-cü ildə vizyona girmişdir. ABŞ kinoteatrlarında filmin debütü 30 may 2014-cü ildə baş tutmuşdur.Filth , imdb.com

 Məzmunu 
Bryus Robertson (Ceyms MakEvoy) Edinburqda polis serjantıdır; intriqant, manipulyativ, insanlara dəyər verməyən bir insandır, vaxtını narkotik alkoqol və bəzən də cinsi təcavüzlə keçirir, şəxsi evfemizmindən doğan çirkli oyunlarına ətrafındakı bir çox insanları cəlb edir. Robertson əxlaqlı və yaxşı tərbiyə görmüş dostu Klifford Bleysdi (Eddi Marsan) tez-tez qorxutmaqdan zövq alır, o, tez-tez masson lojasının üzvü olan bu dostunun arvadına zənglər edərək, oyunlarından biri kimi, onu qorxudur.

Robertsonun həyatda əsas məqsədi detetktiv inspektor vəzifəsinə yüksəlməkdir və yapon tələbəbib öldürülməsi ilə bağlı araşdırmanı aparmağa başladıqda bu arzusuna gedən yolun açıldığını düşünür. Yavaş-yavaş o reallığa nəzarətini itirir, bununla belə oyunlarını davam etdirir, ağır hallüsinasiyalardan əziyyət çəkir. Filmin sonuna yaxınlaşdıqca onunhallüsinasiyaları daha da ağırlaşır və Bryus havalanır. Yuxu şəklində görünən və ona ağır psixotrapik dərmanlar verən həkimi vasitəsiylə məlum olur ki, Bryus körpəliyinin hansısa dövründə kiçik qardaşının ölümünə səbəb olmuş qəzanın baş verməsində özünü günahlandırır.  Məlum olur ki, onun arvadı başqa kişiyə görə Bryusu tərk edib və qızı ilə görüşməsinə də imkan vermir, Bryus isə ağır psixoloji durumda, arvadını öz yanında hiss eləmək üçün onun paltarlarını geyinərək özünü qadın kimi aparır.

Qadın paltarında küçədə gəzərkən o, cinayətkar dəstə (filmin əvvəlində tədqiqatına başlanan cinayət işini törədən dəstə) tərəfindən ələ keçirilir və döyülür. Lakin, o, dəstənin rəhbərini pəncərədən ataraq öldürür və ağır vəziyyətdə iş yoldaşları tərəfindən tapılır. Baş verən hadisələrin nəticəsi olaraq Robertson nəinki vəzifədə qaldırılmır, əksinə vəzifəsi aşağı salınır, yeni işçi Rey Lennoks (Ceymi Bell) isə inspektor vəzifəsinə yüksəlir. Daha sonra  Bryus video çəkərək etdiklərinə görə üzr istəyir.  Bryus filmin sonunda özünü asaraq öldürməyə cəhd edir, lakin qapını döyən qadın və oğlu (filmin əvvəlində onalr bir neçə dəfə Bryusla qarşılaşır və ona müsbət təsir göstərirlər) ona mane olur.

 Rollarda 
 Ceyms MakEvoy — Bryus Robertson
 Ceymi Bell —  Rey Lennoks
 Eddi Marsan — klifford Bleyds
 İmocen Puts — Amanda Drummond
 Brayan MakKardi — Dugi Gillman
 Emun Elliott — Piter İnglis
 Qari Lüis — Qas  Bein
 Con Sessions — Bob Tol
 Şauna MakDonald — Karol Robertson
 Cim Brodbent — Dr Rossi
 Coanna Froggat — Meri
 Keti Diki — Krissi
 Martin Kompston — Qorman
 Yeyn De Çisteker — Oki
 Şayrli Henderson — Banti
 Cordan Yanq — Lekso
 Polianna Makİntoş — Sayz Kuin
 Bobbi Reynsburi — Stefani
 Zak Eisaku Niizato — Yapon tələbə
 Ron Donaşi] — Hektor
 Treysi-Enn Oberman — Diana
 Nataşa O'Keeffe — Anna
 David Sol — Punter

 Qəbulu 

 Gəlirləri 
Şotlandiyada açılış həftəsində £250,000 gəlir əldə edən film hit paradlarda birinci yerə yüksəlmişdir. Növbəti həftədə Britaniyada vizyona girən film ilk həftəsonunda £842,167 ($1.4 milyon) gəlir əldə etmişdir.

 Tənqidçilərin mövqeyi 
Rotten Tomatoes filmi 10 ballıq sistemlə 6.3 balla dəyərləndirən 76 tənqidçinin fikrinə əsasən, 63% müsbət reytinqlə qiymətləndirir. Orta rəydə bildirilir ki, “əyri, çirkli, xoşagəlməz entusiazmlı Çirkab filmi öz adını çox yaxşı doğruldur.”

 İstinadlar 


 Xarici keçidlər 



Kateqoriya:2013-cü ilin filmləri
Kateqoriya:İngiliscə filmlər
Kateqoriya:Birləşmiş Krallığın komediya filmləri
Kateqoriya:Şotlandiya filmləri
Kateqoriya:Roman əsasında çəkilmiş filmlər
Kateqoriya:Narkomaniya haqqında filmlər
Kateqoriya:Müstəqil filmlər
Kateqoriya:Psixoaktiv dərmanlar haqqında filmlər
Kateqoriya:Edinburq haqqında filmlər
Kateqoriya:Müstəqil Britaniya filmləri
Kateqoriya:İngiliscə kriminal komediya-dram filmləri